Nikaia av Makedonia

Nikaia (gresk: Nίκαια, ca. 335 f.Kr.«Nicaea», Livius.org – ca 302-300 f.Kr.) var en gresk-makedonsk adelskvinne og datter av den mektige regenten av Makedonia, AntipatrosHeckel (2006): Who’s who in the age of Alexander the Great: prosopography of Alexander’s empire, s.175 og en navnløs mor. Hun ble født og oppfostret i Makedonia da hennes far var guvernør av landet under styret og fraværet til kong Aleksander den store.

 Gift med Perdikkas 
Den 11. juni 323 f.Kr. døde Aleksander den store i Babylon. Blant hans generaler var det Perdikkas som rykket opp og ble regent for hele det veldige riket kongen hadde etterlatt seg. Antipatros vil posisjonere seg og knytte seg opp til den mektigste i riket. Samme år sendte han Nikaia ble til Asia, fulgt av sin bror Iolaos og en viss Arkias, for å bli gift med Perdikkas. Perdikkas, som posisjonerte seg blant allierte og rivaler, giftet seg med Antipatros' datter, men ikke lenge etter, under råd fra sin nestkommanderende Eumenes, ville Perdikkas skille seg fra Nikaia. Grunnen var at det var større politisk gevinst i å gifte seg med Aleksander den stores eneste helsøster, Kleopatra av Makedonia. Han hadde fått tilbud av Aleksanders mor Olympias som lovet ham Kleopatras hånd. Utsiktene til å bli medlem av den kongelige familie fikk Perdikkas til å akseptere tilbudet.

Han bestemte dette før han dro ut med hæren for å invadere Egypt hvor satrapen Ptolemaios ikke ville underordne seg. Også uten å ha fått bekreftelse fra Kleopatra. Avvisningen av Nikaia førte også til umiddelbart brudd mellom Antipatros og Perdikkas. Førstnevnte tok avvisningen som en åpenbar fornærmelse. Fotios I av Konstantinopel: Bibliotheca, cod. 92; Diodorus Siculus: Bibliotheca, xviii. 23

 Gift med Lysimakhos 
Perdikkas nådde fra til den egyptiske havnebyen Pelousion, men rakk aldri å krysse Nilen da det brøt ut uro og opprør blant hans egne misfornøyde soldater. Deretter ble Perdikkas myrdet av tre av sine offiserer, Peithon, Antigenes og Selevkos. Det betydde at den fremste mannen i Aleksanders rike var fjernet og det var en åpent kappløp om den neste som kunne ta posisjonen.«Perdiccas», Livius.org

Antagelig samme året, 321 eller 320 f.Kr. forsøkte Antipatros å opprette en ny allianse med å gifte Nikaia bort til Lysimakhos, som da styrte Trakia. Lightman (2007): A to Z of ancient Greek and Roman women, s.233 I 319 f.Kr. døde Antipatros. I 306 f.Kr. ble Lysimakhos en konge som hersket over Trakia, det meste av Anatolia og Makedonia. Samtidig ble Nikaia dronning av de samme områdene ved å dele sin manns rang, men ikke politiske innflytelse.

 Barn 
Nikaia hadde ingen barn med Perdikkas. Med Lysimakhos fikk hun tre barn, en sønn og to døtre:Bengtson, Hermann (1977): Griechische Geschichte, s. 569

 Agathokles, død 284 f.Kr.
 Eurydike, død etter 287 f.Kr.
 Arsinoe I, død etter 248 f.Kr.

Via Arsinoe fikk Nikaia antagelig etterkommere. Hun døde ved en ukjent dato, antagelig en gang mellom 302 og 300 f.Kr., av ukjente årsaker. I 300 f.Kr. omdøpte Lysimakhos en by i Bitynia i Anatolia til hennes ære ved å kalle den for Nikaea/Nikea.

Referanser

 Litteratur 
Primære
 Diodorus Siculus: Bibliotheca, xviii. 23
 Fotios I av Konstantinopel: Bibliotheca, cod. 92
 Strabon: Geografika, xii, 4;
 Stephanos fra Bysants: Ethnica, s.v. «Nikaia»

Sekundære
 Bengtson, Hermann (1977): Griechische Geschichte. Von den Anfängen bis in die römische Kaiserzeit, C. H. Beck, 9. utgave München, 2002. ISBN 3-406-02503-X
 Heckel, W (2006): Who’s who in the age of Alexander the Great: prosopography of Alexander’s empire, Wiley-Blackwell
 Lightman, Marjorie & Lightman, Benjamin (2007): A to Z of Ancient Greek and Roman Women, Infobase Publishing

Kategori:Kvinner i historien
Kategori:Antikkens Makedonia